ต่างชาติชะลอซื้อหุ้น WIN
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

บริษัท วินโคสท์ อินดัสเทรียล พาร์ค (WIN) แจ้งยกเลิกการเลิกการจัดสรรหุ้นเพิ่มทุนให้กับนักลงทุนเฉพาะเจาะจง (พีพี) จำนวน 210 ล้านบาท และยกเลิกการจัดประชุมวิสามัญผู้ถือหุ้นครั้งที่ 1/2553 เนื่องจากนักลงทุนชาวต่างชาติที่คณะเจ้าหน้าที่บริหารได้ติดต่อในเบื้องต้น ขอชะลอการจองซื้อหุ้นใหม่ออกไปอีกระยะหนึ่ง เนื่องจากยังไม่มั่นใจในสถานการณ์ทางการเมืองที่อาจมีผลต่อการเข้าลงทุนในประเทศ อีกทั้งการที่ค่าเงินบาทมีการแข็งค่าขึ้นจึงส่งผลต่อการตัดสินใจนำเงินมาลงทุน
ขณะเดียวกันได้ยกเลิกการขายหุ้นของบริษัท วินโคสท์ โลจิสติกส์ ให้แก่ บริษัท ซีเอฟวาย คาร์โก้ โลจิสติค จำนวนทั้งสิ้น 8 ล้านหุ้น มูลค่าหุ้นละ 0.0125 บาท รวมเป็นเงิน 1 แสนบาท เนื่องจากเมื่อวันที่ 25 พ.ย. ที่ผ่านมา บริษัทได้รับหนังสือแสดงเจตจำนงขอยกเลิกการเข้าซื้อหุ้น และกิจการของบริษัท วินโคสท์ โลจิสติกส์ เนื่องจากไม่สามารถตกลงในเงื่อนไขบางประการ
อย่างไรก็ตาม บริษัทยังมีแผนในการเสนอขายหุ้นของบริษัทวินโคสท์ โลจิสติกส์ ให้แก่ผู้สนใจลงทุนรายใหม่